شريف حتاته

شريف حتاته  ابوه مصرى اسمه يوسف فتح الله حتاته (ابوه درس اقتصاد ف انجلترا) و امه انجليزيه اسمها دوريس هو دكتور بشرى و كاتب و روائى و مفكر و سياسى شيوعى كان عضو حركه ديمقراطيه للتحرر الوطنى (حدتو) اتولد فى برايتون (Brighton) ف انجلترا 13 سبتمبر 1923، و مات الإتنين 22 مايو 2017 ف المانيا.

اتخرج من كلية الطب جامعة القاهره. و اهتم ب السياسه و اتسجن بسبب نشاطه السياسى 3 سنين ايام الملك فاروق و هرب ف قاع مركب لفرنسا ، و بعدين اتسجن تانى ايام جمال عبد الناصر 10 سنين و اتفرج عنه سنة 1964 و فتح عياده ف بلد اهله القضابه مركز بسيون محافظة الغربيه و اشتغل ف «وزارة الصحه»، و«منظمة العمل الدوليه» لغاية سنة 1980،  اتفرغ بعد كدا خالص للكتابه. وصدر له أكتر من 20 مؤلف مابين قصص و أدب رحلات و سياسه.

كتب حتاته مذكراته «الشبابيك المفتوحه» اللى تضم بداياته و شبابه و أفكاره و حياته من ساعة ولادته ف لندن لأب مصرى و أم إنجليزية. اتجوز من الكاتبه الدكتوره نوال السعداوى سنة 1964 و بعدين اتطلقو ف السبت اول مايو سنة 2010، و اتجوز بعدها الكاتبه و الناقده السينمائيه أمل الجمل.

و من أعماله روايات العين ذات الجفن المعدنى، الهزيمه، الشبكه ، قصة حب عصريه، نبض الأشياء الضائعه، عمق البحر، عطر البرتقال الأخضر، بنت القومندان، الوباء رقصه أخيره قبل الموت.

وله مؤلفات تانيه منها الشبابيك المفتوحه (سيرة ذاتية)، طريق الملح والحب (يوميات)، رحلة لآسيا (أدب رحلات)، يوميات روائى رحال (يوميات)، ف الأصل كانت الذاكره (يوميات)، تجربتى ف الإبداع (دراسات أدبية)، فكر جديد ف الشمال (كتابات سياسه)، العولمه و الإسلام السياسى (كتابات سياسيه)، فكر الشمال وعولمه رأس المال (كتابات سياسيه).

 مؤلفاته 
_ العين ذات الجفن المعدنى (روايه)الطبعة الأولى 1974 الطبعة التانية1983

_ الهزيمه (روايه) الطبعة الأولى 1978

_ الشبكة (روايه)الطبعه الأولى 1981الطبعة التانيه 1990

_ قصة حب عصريه (روايه) طبعة1984و2001و2008

- نبض الأشياء الضائعة (روايه)

_ عمق البحر(روايه)

_ عطر البرتقال الأخضر(روايه)

_ بنت القومندان (روايه)

- الوباء (روايه)

- رقصه أخيره قبل الموت (روايه)2013

- الشبابيك المفتوحه (سيره ذاتيه)

- طريق الملح و الحب (يوميات)

- رحله لآسيا (أدب رحلات)

- يوميات روائى رحال (يوميات)

- ف الأصل كانت الذاكره (يوميات)

- تجربتى ف الإبداع (دراسات أدبيه)

- فكر جديد ف الشمال (كتابات سياسه)

- العولمه و الإسلام السياسى (كتابات سياسيه)

- فكر الشمال و عولمة رأس المال (كتابات سياسيه)

 شوف كمان 
الاطباء الادباء

 مصادر 

 لينكات برانيه 


 د.منى حلمى: 
فى ذكرى الرحيل السادس شريف حتاته

https://www.almasryalyoum.com/news/details/2892415

طلاق شريف حتاته و نوال السعداوى
السبت اول مايو 2010
https://www.almasryalyoum.com/news/details/5560

 شريف حتاتة فى ديوان العرب

تصنيف:اطبا مصريين
تصنيف:كتاب مصريين
تصنيف:ادبا مصريين
تصنيف:روائيين مصريين
تصنيف:مسرحيين مصريين
تصنيف:ادب مصرى حديث